Лельо, защо татко не дойде да чуе как свиря?
Не се притеснявай! Направих запис.
Ще може да го слуша в колата.
Татко! Татко!
Съжалявам, че закъснях. Честит рожден ден, малка принцесо!
Хареса ли ти подаръкът? - Да.
Какво си шушукате двамата? - Нищо. Тръгваме.
Днес учителката по пиано похвали Му Чен пред всички.
Каза, че има талант на истински пианист.
Свири най-добре от всички.
Г-жо Лин, Му Чен има ръце, създадени да свирят на пиано.
Трябва много да ги пазите.
Тя наистина обича да свири на пиано. Това е за децата, да се почерпят.
Дори на рождения си ден искаше да дойдем, за да не пропусне урока.
Рожден ден ли има днес? - Да!
Нека да честитим празника на Му Чен!
Честит рожден ден!
Какво си избра? - Искам ягодова торта.
Знаеш какво да искаш. От най-скъпата.
Г-н директор, сметките са блокирани. Скоро и акционерите ще научат.
Няма ли банка, която да отпусне кредит?
Това означава фалит.
Готово. Портмонето ми е в колата. Кажи на баща ти да плати сметката.
Аз ще поръчам. - Добре.
Тате!
Блъснаха някого! - Ужасно е!
Има много кръв! Обадете се в полицията!
Юн Джун! Това е Юн Джун!
Какво ви става? Къде е линейката? Извикайте линейка!
Тате, учителката ще ми покаже края на пиесата другия път.
Моля те, ела да ме чуеш, след като я науча!
Ще трябва да изплатите дълга му, макар че е мъртъв.
Дали Лян Юн Джун не се е хвърлил нарочно под колата, за да не плати?
Няма как да покриете сумата, даже да продадем всичко.
Уан, изнасяйте!
Г-н Уан, не го правете! Моля ви!
Лельо!
Не искам кукли.
Искам си моята леля!
Момиче! Стой!
Какво правиш?
Как смееш да крадеш! - Съжалявам!
Върни ги! - Съжалявам!
Как може да крадеш? - Съжалявам! Боли!
Престанете!
Не пипайте пианото! Не ми го взимайте!
Лян Му Чен, забрави го!
Баща ти те разглези. От малка получаваш всичко, което искаш.
Но него го няма вече. Мъртъв е!
Защо плачеш? Вече нямаме нищо. Аз съм тази, която трябва да плаче.
Дай да погледна. Как е ръката ти?
Добре съм, всичко е наред.
Лян Му Чен, какво правиш?
Няма да дойда с теб. Уморена съм. Не искам да гладувам вече.
Но този чичо…
Не му обръщай внимание. Влизай и си дояж вечерята. Обеща да слушаш.
Влизайте. Вечерята изстива.
Благодаря!
Вече нямаш нищо! Нито пиано, нито ще празнуваш рождени дни!
Нямаш нищо, нямаш нищо!
Му Чен, готова си. - Добре, благодаря!
The Eastern Spirit Subbing Squad представя
ЕСЕНЕН КОНЦЕРТ
= Епизод 1 =
Шефе, не си забравил за вчерашната ми заявка, нали?
Морски групер, нали? Поръчах два от Пънху.
Пазя единия специално за теб.
Както се уговорихме, с 35% отстъпка, нали?
Тук са 2000 долара. - Няма нужда.
Приеми, че е бонус за добре свършена работа.
Не казвай на шефката. - Тайна!
Не забравяй, дръж го далеч от слънцето.
Трябва да се прибереш най-късно до час, ако му свърши водата по пътя.
Ще умре независимо колко е силен. - Знам.
Чакайте ме! Чакайте!
Лян Му Чен, ще си свободна, ако си вземеш изпита след месец.
Какво порше! Защо надува така клаксона?
Знаеш ли да караш изобщо?
Какво стана? - Какво правите? Карате ужасно!
Какво стана?
Не ставай!
Как е сега? Това са всички подаръци от други мъже.
Няма да ги нося повече, за да не ревнуваш.
Мислиш, че ревнувам, понеже ти казах да слезеш от колата?
Давам ти възможност да се отървеш от най-ужасния мъж на света.
Този мъж съм аз - Жен Гуан Си!
Слизай!
Гуан Си, не бъди такъв! Наистина те обичам!
Любов?
Давам ти десет секунди. Пролей някоя сълза!
Докажи ми, че ме обичаш. Чувал съм, че жените плачат, когато ги зарязват.
Опитай! Нека видя колко си нещастна. - Подиграваш ли ми се?
Няма да сляза! Ще остана тук!
Ако ще се карате, отивайте си вкъщи! Засрамете се!
Тръгвайте веднага или ще извикам полиция!
Давайте. В ареста ще ми е по-добре, отколкото с тази досадница тук.
Сам си го изпроси. Обаждам се.
Госпожице, господине!
Какво е това? Разкарай го оттук! - Съжалявам!
Бихте ли прекратили за минутка, за да освободите пътя
и колите да могат да преминат. След това може да си продължите.
Съжалявам! Не съм аз този, който иска да говори.
Не искам колата. Твоя е.
Приеми я като обезщетение. Колата е нейна. Оправяй се с нея.
Господине, проблемът не може да се разреши по този начин.
Имам предвид… Вижте колко коли има.
Моля ви, преместете колата, за да освободите движението.
Ще си навлечеш неприятности, ако си пъхаш носа в чуждите работи.
Някой мъж може да те хареса например.
Гледай си работата! Разкарай се!
И аз искам това. Трябва да занеса рибата вкъщи.
Дори децата знаят, че не се спира по средата на пътя,
а вие ми приличате на студенти.
Момиче, няма смисъл да им говориш.
Такива като тях заслужават само шамари.
Шамаросай го! - Затваряйте си устата!
Госпожице, много си смела. Възхищавам ти се,
но ме караш да изглеждам като пълен глупак.
Дай ми възможност да се оттегля. Защо просто не забравим всичко?
Какво предлагате?
Качвай се.
Всичко ще се реши лесно. Просто премести колата.
Но аз не мога да карам. - Ще те науча.
Натискаш съединителя с левия крак, газта с десния. Запали.
Какво става? Може ли да кара? - Не знам.
Сега какво? - Много е важно да не се колебаеш.
Направи го бързо.
Спусни ръчната спирачка.
Премести скоростния лост надолу.
Вдигни левия си крак и натисни с десния!
Спри!
Удари автобуса! - Кошмар! Цялата броня е разбита!
Пуснете ме! - Мърдай!
Нищо не съм направил! - Млъквай! Тишина!
Пуснете ме! Не ме пипайте!
Г-н полицай, обясних ви подробно. Помагах за преместването на колата.
Не исках да ударя автобуса.
Собственикът на колата има друга версия.
Току-що г-н Жен Гуан Си призна,
че умишлено е накарал приятелката си да кара назад.
По този начин е поставил в опасност хората наоколо.
Не съм му приятелка. - Аз съм му приятелка.
Това момиче не го познавам, може да я освободите.
Гуан Си, за автобус ли ме вземаш?
Качваш се и слизаш, когато си пожелаеш ли?
Ще ти го кажа още веднъж: Ти и аз сме минало!
Искаш всички детайли да бъдат надлежно документирани ли?
Как мразя само жени като теб!
По-добре внимавай! Физическото малтретиране е престъпление.
Какво шумите? Много си арогантен. А пък ти нямаш ли срам?
Баща ти е в съвета на директорите на университета "Сун Дук".
Жен Гуан Си, никой не може да се отнася така с мен.
Ще си платиш за това, което стана днес!
Г-н полицай, приятелката му си тръгна, може ли и аз да си вървя?
Трябва да се прибера. Наистина е спешно.
Зависи от младия господин дали ще се съгласи да се договорите.
Вие сте му потрошила колата, а тя е ужасно скъпа.
Наистина ли?
Господине, и двамата сме наясно, че вината е изцяло ваша.
Ти беше зад волана, не отричай. Цялата броня е потрошена.
Колко ще струва?
Броня, пребоядисване, освежаване…
Ще струва няколко хиляди. - Няколко хиляди?
Някой накара ли те да го правиш?
Моля ви, кажете им истината. Вие ме накарахте да включа на задна.
Да не съм глупак.
Застрахователите няма да платят, ако кажа такова нещо.
Наистина имам спешна работа у дома.
Остават ми само 15 минути, за да занеса рибата.
Не се притеснявай, можем да я приспаднем от обезщетението.
Ти, егоистично, арогантно момченце!
За нищо ли не те е грижа? Как може да нараняваш безразборно?
Честно казано, ти сам се нараняваш, защото си напълно дегенерирал.
Отнасяш се със себе си като с боклук и вървиш директно към бунището!
Права си. Боклук съм.
На осем години загубих баща си. Получих посттравматичен стрес.
Не можех да контролирам гнева си.
Харесваше ми да се забърквам в неприятности,
да дегенерирам, да живея като боклук. Доволна ли си?
И какво сега? Почна да ме съжаляваш, след като чу, че нямам баща.
На кого му е притрябвала симпатията ти?
Поставяш ми ново предизвикателство.
Обществено опасен! Връхлетял върху автобус.
Не съм си и мислил, че и това ще ми дойде до главата.
Г-н Лин, не е нужно да се месиш. Ще се справя и сам.
Запомнил съм историята за посттравматичния стрес,
която ми помогна да измисля. Попитай я дали не се разчувства.
Отричането на болестта е един от симптомите й.
Нося психиатричната диагноза на г-н Жен.
Клиентът ми има проблеми с контрола над емоциите си.
В момента се провежда лечение. Вярвам, че ще отчетете това.
Ще се погрижа за всички юридически подробности.
Трябва да попълните този формуляр.
Закъсня. Обикновено идваш до десет минути.
Старата няма ли я?
Майка ти има важен ангажимент и не успя да дойде.
Веднага й измисли оправдание.
Ставаш все по-добър в решаването на проблемите й.
Госпожице, ще трябва да решим въпроса, след като си тръгнем оттук.
Госпожице! - Дали не си е тръгнала вече?
Къде е това пишлеме? - Тя е още тук.
Добре ли си, момиче? - Добре ли си?
Слава Богу!
Не се тревожи, ще свидетелстваме в твоя полза.
Правим го от добро сърце. - Това момче те изигра!
Нали така? - Да.
Г-н полицай, заявявам ви, че това момиче е много добросърдечно.
Трябва да я освободите.
Той е виновникът! Накара я да включи на задна скорост.
Видяхме го. Момичето не е виновно.
Той я накара да го направи.
Разбойник като него трябва да бъде затворен. Арестувайте го!
Бабче, не се бъркай! Ще съжаляваш, ако продължиш да дрънкаш глупости!
Предупреждавам ви! Това че адвокатът ви е тук,
няма да ме спре да ви арестувам за заплашване на свидетел.
Понеже много хора свидетелстваха във ваша полза,
оттук нататък нямате нищо общо с колата на господина,
дори може да го съдите за фалшиви обвинения.
Просто искам да си тръгна.
Може да го решите и извънсъдебно.
Трябва да се даде урок на хора като него.
Да, дай му урок! - Покажи му!
Да, егоисти като него трябва да полагат
обществено полезен труд за наказание.
Да, точно така!
Браво! Вече ме заведе в съда и ме призна за виновен.
Глух ли си? Не ги ли чуваш?
Има твърде много свидетели. По-добре го приеми.
Ало, привет! Знаеш ли кой е регулировчик?
Жен Гуан Си от факултета по право. Ще ти пратя снимка, ако не вярваш.
Какво правиш? Кой ти е разрешил да снимаш?
От кой факултет си? Дай телефона!
Дай го! Сега й го върни! Часовете ти още не са свършили.
Връщай се на мястото си. Имаш още часове до края.
Пак ли тези лелки?
Гаднярка! Само да ми паднеш!
Как така няма?
Какво означава това? Рибата не може да избяга сама.
Казах ти, че тази риба е много важна.
Тримата си събираме багажа, ако не я донесеш.
Пак ще обикаляме из селата. Може да ни вземат за сервитьорки.
Заблуда е, че е по-престижно да храниш студенти.
Не се ядосвай! Ще измисля нещо. Ще има риба.
И по-бързо!
Ври, ври! Пази се!
Красота!
Мога ли да попитам нещо? За какво е всичко това?
Нужно ли е да готвим за президента със скъпи продукти и то на безценица.
Разбира се. Тя е най-важният човек в университета.
Някой друг ще й угоди, ако ние не можем.
Ясно заяви, че обича пушен групер.
Трябва да се възползваме от тази възможност.
Друг такъв шанс едва ли ще имаме.
Ти се опитваш да й угодиш, а Му Чен върши тежката работа.
Виж, не се е спирала, откакто се прибра.
Изпотила се е. Ще настине, ако не се подсуши.
Прав си. Му Чен, миришеш, цялата си в пот.
Отивай да се преоблечеш. Донесла съм ти дрехи.
Хайде, смени ги. - По-късно, не сега.
Не искаш ли? Хайде преоблечи се!
Няма кой да те види тук.
Преобличай се, че рибата ще изстине.
Коя си ти?
Добър ден! Работя в студентския стол на университета "Сун Дук".
Бих искала да ви поднеса няколко ястия.
Г-жо президент, как мина голфът?
Истинско изпитание е да си уредиш среща с г-н Хъ,
президента на "Хуан Ю Груп".
Исках да поговорим за финансирането, но той не се появи.
Май иска да ме накара да ипотекирам част от земята на университета.
Занеси го в кухнята! Притопли го, преди да си тръгнеш!
Какъв странен ден само!
Значи спешният ангажимент, който Сяо Лин спомена, е бил голф.
Исках да говоря с г-н Хъ относно съфинансиране.
Г-жо Чен, една студена вода!
Да, наистина е било важно.
Сумата в банковата ти сметка е по-важна от това,
че синът ти е задържан.
Попадаш в полицията, защото се забъркваш в неприятности
и после се чудиш дали ще те измъкна оттам.
Мислех си, че след като аз те възпитавам,
когато пораснеш, няма да си като баща си.
Да създаваш постоянно проблеми.
Жалко, че не си взел таланта и усета му към музиката,
а само лошия му характер.
Не ми пука дали унижаваш мен, но нямаш право да обиждаш баща ми!
Сяо Лин, какво беше този път?
Превишена скорост, шофиране след употреба на алкохол,
агресивно поведение или възпрепятстване на полицията?
Г-жо президент, Гуан Си не е… - Няма значение.
Повреда на автобус, заплаха за обществената сигурност
и пет часа общественополезен труд.
Не е кой знае какво, тъй като си свикнала.
Какво стана с дъщерята на г-н Чан?
Какво се случи? Каза, че си я унижил публично.
Как може да се отнесеш така с момиче?
Сама си отговори на този въпрос!
Не забравяй, че от теб научих, че жените сте фалшиви същества.
Г-жо президент, чаят ви е готов. А това е групер, както го обичате.
Не съм гладна. Махни го!
Но тази риба е много скъпа!
Ти си ми адвокат, а не телохранител. Какво правиш тук?
Прибрах го от полицията.
Майка ти ще е щастлива, ако знае, че не си се оставил на течението.
Мечтай си! Това не е мое.
Гаднярката!
Днес Клубът по аранжиране на цветя прави демонстрация за членовете си.
Темата е направа на букет.
Първо, ще използваме звънче и роза.
Поставете ги заедно.
Трябва да се отнасяте към цветята така, както към жените,
с нежност и уважение.
Може да ги нараните, ако сте невнимателни.
Оставете ги да почувстват топлината на пръстите ви
и те ще разцъфтят за вас.
Шефе, не издържам повече, ще падна.
Като знам колко си добър в юмручния бой в родния Хуа Тиен,
защо сега се занимаваш с нещо толкова женствено?
Шефе…
Какво е това изобщо?
Много женствено! - Весело ти е, нали?
А това рокля ли е? - Много смешно. Женствено, значи?
А ти не си ли момиче? Ела тук!
Знаеш ли каква е силата на лотоса? - Каква?
Остава чист, макар че расте в калта.
За какво изобщо сте в този клуб? Дегенерати.
Знаете ли защо използвам звънче?
Понеже носи в себе си дух на постоянство.
Вечна, неизменчива любов. Разбрахте ли?
Схванах! Точно както шефа, който никога не е учил досега,
но се промени заради приятелката си и реши да учи за агроном в "Сун Дук".
В напредналата възраст от 22 години напусна селото си, дойде тук
и стана най-старият първокурсник. Това е постоянство!
Какви ги дрънкаш? Уча те на уважение към цветята,
давам ти знания, а ти се правиш на глупак.
Ела тук! Ще те удуша само с краката. Сега приличам ли ти на момиче?
Приличам ли? - Хуа Ту Йе.
Спасението пристига! - Приятелката му идва!
Госпожицата е тук. - Хуа Ту Йе.
Отивайте там! Бързо!
Хуа Ту Йе.
Здравейте!
Облякъл си се ритуално за икебана ли?
Да, снимаме. Клубът има нужда от видеоматериали по икебана.
Свършихте ли? - Не, защо? Трябва да го презапишем.
Да, трябва да презапишете. Не си се облякъл добре.
Разхлабено е. Тази дреха трябва да бъде уважавана.
Готово.
Така облечен не изглежда ли лигаво?
Съвсем не. Да носиш облеклото за икебана е уважение към ритуала.
Това е като лекарската престилка.
Мъжете изглеждат улегнали, облечени в работно облекло.
Срещнах един ужасен егоист, докато пътувах към университета.
Как е възможно да съществуват такива хора?
Както и да е. Не ми се мисли за това.
Му Чен, благодаря ти!
За какво? Аз съм тази, която трябва да благодари.
Оказа ми голяма помощ в стола, а също ми зае и учебник за изпита.
Почти забравих, идвам точно затова, за да ти го върна.
Какво има?
Почти забравих, идвам точно затова, за да ти го върна.
Какво има? Няма значение, не е спешно.
Няма проблем да го забавиш с ден-два. - Възможно ли е?
Учебници от университета не могат да се предоставят на външни лица.
Ще имаш проблеми, ако не го намеря. Тръгвам веднага да го търся.
Му Чен…
Шефе, вземи това. - Да, страхотно е.
Нарича се звънче, много лесно се отглежда.
За теб е. - Благодаря!
Значението на звънчето е вечна, неизменчива любов.
Отивам за учебника. Ще ти го донеса. Благодаря!
До скоро!
Шефе, бива те в боя и в отглеждането на цветя,
но хич не те бива с момичетата.
Ако й подариш цвете, или й заемеш учебник,
или я изпратиш до вкъщи, но не кажеш нищо,
един ден тя ще бъде с някой друг.
Не знаеш ли, че тя е най-готиното гадже в университета?
Ужасно си скован. Как ще се пребориш с всичките й ухажори?
Не ставаш. - Много пък знаеш?
Господи! - Чуй добре какво ще ти кажа за нея!
Тя няма да излезе с никой от тези дебили.
Освен това, докато съм тук, ще се грижа за нея.
Ако някой я закачи, ще се разправя с мен.
Аруба!
Дали не остана в полицията?
За какво говориш? Вече се прибра, защо не си вземеш душ?
Каква е тази дандания?
Какво има?
Какво става тук?
Просто видях един огромен плъх.
Какво? Колко голям беше?
Много едър.
Ти си виновен. Нали каза, че всичко в този университет е на ниво?
А изведнъж из квартирата се разхождат плъхове. Утре да го хванеш!
Днес е изплашил нея, утре може и мен да стресне, докато си вземам душ!
Да не би да е мой университетът?
Затвори стола, щом те е страх от плъхове. Не ми пука!
Трябва да ми помогнеш да го хванем.
Не се страхувам от нищо друго, освен от плъхове!
Хванахме се на бас дали ще свалиш Чан Ай Ли.
Ти - Жен Гуан Си, наследникът на "Сун Дук", спечели.
Аз загубих! Ето, вземи! Успя да я свалиш за една седмица.
Трябваше да се обзаложим за повече.
Беше лесно, все едно лъжеш тригодишно хлапе,
а не хубавицата на катедра "Международни отношения".
Следващия път, когато харесаш някоя красавица,
не си въобразявай, че ще й спечелиш сърцето,
защото тя просто няма такова. Разбра ли?
Обяви го на търг в интернет и си изчисти дълговете.
Поне за една встъпителна вноска трябва да стигне.
Благодаря!
Чао! - Чао!
Благодаря ти от негово име!
Хайде да се обзаложим отново, за последен път.
Намерили сме ти нова цел.
Сигурно си отегчен, откакто се справи със седемте вещици на университета.
Появи се ново момиче, което изобщо не прилича на Чан Ай Ли.
Всички, които се пробваха, удариха на камък.
Навярно е разбила сърцата на много момчета.
Ще ти изпратя снимки и информация. Какво ще кажеш да й свалим маската?
Защо не залегнете над уроците, вместо да пилеете време в облози за жени.
Сю Фан Гу, най-успешният стипендиант е дошъл в нощен клуб!
Да, за да ви помогна да не ви изхвърлят.
Донесох доклада за утре. Гарантираната оценка е четири.
Сю Фан Гу, за тези пари само четворка ли гарантираш?
Вие дори на лекции не влизате.
Професорът ще заподозре, че има нещо нередно.
Само че аз нямам нужда от доклад за четворка,
а от такъв, заради който да ме изхвърлят.
Съжалявам, но това не е в моите възможности.
Аз гарантирам четворка.
Ти ако искаш завършвай.
Свърших си моята работа, сега трябва да ми платите.
Ето, взимай! Ние не забравяме такова нещо.
Наистина е гений, щом оцелява само със стипендията!
Обаче прие парите бързо.
Съжалявам!
Това е А Нуо, капитан на отбора по хокей от университета "Джи".
Къде тръгна? Блъскаш се и се измъкваш само с едно кирливо "съжалявам"?
Къде е Жен Гуан Си? - Не знам.
Явно е дошъл да отмъщава за сестра си Ай Ли.
А и днес загубиха мача в лигата.
Какво ще кажете за него? Силов играч, къса дистанция.
Изглежда ще си имаме занимание за вечерта.
Наистина ли ще ни трябва цяла вечер за тези?
В момента ограничавате личната свобода
и принуждавате друг индивид да върши нещо против волята си.
Присъдата за това е до три години лишаване…
Жен Гуан Си, днес си обидил Ай Ли, което означава, че си обидил и мен.
Аз съм този, който се грижи за нея и я защитава.
Никой от университета "Сун Дук" няма да се измъкне ненаказан.
Жен Гуан Си, за какъв се имаш?
Капитане, успокой се! Чух, че има страхотен адвокат.
Дори и да ни погребе, пак ще се измъкне.
Прав си. Бъдещият му татко е страхотен адвокат.
Дали има някой в "Сун Дук", който да не знае
за близостта между майка му и този "страхотен" адвокат?
Не съм и предполагал, че собственичката на "Сун Дук" е добра
не само в ръководенето, но и с мъжете.
Дали има някой в "Сун Дук", който да не знае
за близостта между майка му и този "страхотен" адвокат?
Не съм и предполагал, че собственичката на "Сун Дук" е добра
не само в ръководенето, но и с мъжете.
Гуан Си, какво правиш?
Знаеш ли кой закон смятам да наруша в момента?
Жен Гуан Си, луд ли си?
Добре че ми напомни, че имам психиатрична диагноза.
В полицията ще се запознаят с нея,
така че ако сега те надупча, докато пукнеш,
семейният ни адвокат въз основа на диагнозата ще свали всички обвинения
и ще ме измъкне. Искаш ли да пробваме?
Още ли ти се иска да си играем?
Напълно си откачил!
Ще ти фрасна един!
Днес ти ще платиш бирата, че заради теб ни се отщя да я пием.
Книжен плъх, идваш ли или оставаш с тях?
Тате, защо не ми се получава?
Не съм ли твой син?
Ти свириш толкова хубаво. Искам да приличам на теб.
Вината не е твоя. Просто не знаеш вълшебните думи.
Магическо заклинание ли има? - Не вярваш ли? Сега ще ти покажа.
Това е "Въздушна сюита" от Йохан Себастиан Бах.
Това ще е нашата мелодия. Запомни я добре.
Няма да слугувам на семейство Фан! Махам се оттук! Ти си виновна!
За истински музикант ли се смяташ?
Всичко, което имаш, е благодарение на семейство Фан.
От сега нататък не е нужно да се прикриваш. Свободна си!
Дали има някой в "Сун Дук", който да не знае
за близостта между майка му и този "страхотен" адвокат?
Не съм и предполагал, че собственичката на "Сун Дук" е добра
не само в ръководенето, но и с мъжете.
Не можеш да влизаш там! Стой!
Тате! - От семейството на починалия ли сте?
Аутопсията ще потвърди самоубийството.
Това прощално писмо е намерено до него.
Тате!
Пораснах вече.
Кога ще ме научиш?
Никой вече
няма да свири нашата мелодия
на това пиано!
Как ще обясните това? Студентите от университета "Джи"
ви обвиняват в опит за физическо малтретиране. Имат и доказателства.
Искам да докладвам, че е виновен единствено Жен Гуан Си.
Трябва да държите отговорен само него, а не и нас.
Това, което генийчето каза, е кратко, ясно и точно.
Право в целта само с няколко думи.
Г-н директор, защо просто не впишете инцидента на мое име.
Г-н Жен, мисля, че за вас ще бъде по-голямо наказание,
ако ви задължа да посещавате часовете всеки ден.
Тази идея на г-жа Фан и г-н Лин ли е?
Отложих две години, не влизам в час, не пиша доклади,
същинско главоболие съм.
Защо не сграбчите тази възможност и не ме изключите?
Защо да премахваме "главоболието"?
Просто си вземете изпитите и ще се дипломирате още тази година.
А дали искам? Дипломата е нужна на майка ми, а не на мен.
Г-н Жен, стига вече шеги. Часовете започват.
Отивайте да си понесете наказанието.
Момент! Той почти уби човек! Нима ще му се размине?
Това не е наказание. Да посещава часове е задължение на всеки студент.
Настоявам да бъдат взети строги мерки по този случай.
Искаш да взема мерки? Добре!
Тогава ще впиша, че ти си този, който е започнал пръв.
Г-н директор, снимките не дават пълна картина на инцидента.
Моля, прегледайте записите от камерите.
Опитах, но такива липсват.
Нека ви обясня тогава всичко.
Разчитам на стипендия, за да продължа да уча.
Ако бъда обвинен, няма да мога да кандидатствам
за стипендия в "Хуан Ю Груп".
Аз нямам никаква връзка със случая.
Тогава какво си правил толкова късно на подобно място?
И защо си бил заснет с тях?
Сю Фан Гу, разочарован съм от теб.
Не може да правиш каквото си искаш, само защото имаш добър успех.
Ще изпратя доклад до администрацията и това не подлежи на обсъждане.
Г-н Жен, не забравяйте да влезете в час!
Защо отиваме в стола? Не съм гладен. - Там е новата ти цел.
Вчера в бара не ти ли казах?
Чух, че момичето е сирак.
Работи за мащехата си и любовникът й, които са наели стола.
Завършила е само средно образование, но семейството й е било богато преди.
Не е чудно, че изглежда различна. Горда е и е трудна за сваляне.
Деветдесет долара. - Знам, че не ходиш на срещи,
но моля те, обмисли предложението ми!
Да ядете ли сте дошли или да сваляте момичето?
MSN?
Искаш да си чатим в MSN ли? Харесвам ли ти?
Няма да си чатим в MSN!
Дори не си и помисляй, че ще го правиш и с дъщеря ми!
Отивай да ядеш!
Чичо Цай, те са клиенти.
Какви клиенти са те? Продаваме храна, а не себе си.
Това е гаднярката!
Лян Му Чен, момичето на месеца, "кралица на обяда" в университета.
Дори и името е красиво за една разносвачка на обяд.
Гладен съм.
Седемдесет и пет долара.
Какво правиш тук? - Дойдох да хапна.
Не мога ли да дойда в стола, собственост на семейството ми?
Седемдесет и пет долара.
Защо обслужването е толкова лошо?
Още никой не е дошъл да ме обслужи, откакто влязох.
Изглежда е време за смяна на персонала.
Здравейте! Какво ще поръчате?
Мога да препоръчам спагети с говеждо и пържен ориз със скариди.
Чух, че си тук от седмица, а вече си отрязала десетки обожатели.
Значи ти си една горда и безстрастна готвачка,
с невинен вид и нещастно изражение на лицето.
А вчера в полицията спореше с мен с такова красноречие.
Не мислиш ли, че е жалко за тези, които харесват момиче като теб?
Нещата, които ти казах вчера, не бяха просто красноречие,
а факти, които всички виждат.
Отказвам срещи, понеже нямам време, а не защото съм претенциозна.
Срещал си ме два пъти и реши, че се преструвам.
Такива ли са момичетата, които познаваш?
Ако няма да поръчваш, се отдръпни, защото се натрупаха хора!
Сега ще ви дам сметката! Благодаря!
Хайде да излезем на среща утре! - Моля?
Ако няма да поръчваш, се отдръпни, защото се натрупаха хора!
Сега ще ви дам сметката! Благодаря!
Хайде да излезем на среща утре! - Моля?
Давам ти последен шанс.
Няма да се обидя, ако не дойдеш, но дано да не съжаляваш после.
Какво става тук? Кои сте вие? Чий е този стол?
Аз съм шефът тук! Аз съм босът! Ако няма да ядете, изчезвайте!
Университетът е на майка ми и ще ви изрита веднага, щом й се обадя.
Кой е шефът сега? - Вие, вие! Разбира се, че вие!
Махай се!
Приятел… Млади господарю, съжалявам!
Моля, заповядайте! Не се ядосвайте.
Толкова сте привлекателен! Само кажете какво ви се яде.
Му Чен! Му Чен, ела тук.
Всичко ли имате? - Да. Какво ви се яде?
Стек. - Добре, настанете се.
Ето тук. Му Чен, тичай! Бързо!
Му Чен ще ви обслужи лично.
Не му обръщайте внимание.
Ето я!
Аз отивам в кухнята.
Какво ще желаете?
И така, какъв е отговорът ти? Свободна ли си утре?
Какво ще поръчате?
Приеми го като възможност да си упражниш английския език.
В теб ли е учебникът ми? Би ли ми го върнал?
Проверих, че е бил взет от някой си Хуа Ту Йе.
Тази година навършва 22 години, но едва сега се е записал за студент.
Приет е в аграрния факултет, най-вече заради спортните си успехи.
Взел е учебник от библиотеката и го е дал на външен човек.
Как мислиш? Ще изхвърчи ли веднага?
Какво искаш всъщност?
Вече ти казах. Чакай ме тук утре в 12,00 ч.
Не закъснявай!
Чао, чао!
Как ти се стори?
Право в целта. - Супер си!
Утре ще ме целуне.
Виждаш я за първи път и си вече уверен в победата!
Подгответе се да публикувате доказателството за целувката.
Само за един ден маската на тази жена ще бъде свалена.
Вдигай залозите!
Облечи това бюстие!
Много е хубаво! Много е красиво!
Ще го облека, за да се увериш, че ако си с него,
младежът няма да може да свали очи от теб.
Гледай как само подчертава извивките. Толкова ще си красива!
Лельо, ще те арестуват, ако излезеш навън в този вид.
Какво правиш? Дъщеря си ли продаваш?
Наистина ли ще я накараш да се продаде заради един бизнес?
Какво правиш? Не се меси, махай се! Нищо не разбираш.
Му Чен, ела тук! Дай си ръката.
Приготвила съм лакове, за да те разкрася.
Виж колко е хубав синия!
Утре няма да ходиш за зеленчуци, защото ще те заведа на фризьор.
Трябва да си ослепителна. Бъдещето ми зависи от теб.
Вземи! Разкраси се!
Лельо, той само ще ми върне една книга, нищо повече.
Слушай мен! Това е само претекст.
Той е богат. Дори и да не е много мил с теб, пак ще ти е от полза.
Не мисля така. Не искам да имам нищо общо с него.
Приеми го като молба от леля си.
Не ме интересува какво мислиш, но не го обиждай,
защото майка му е собственик на университета
и ако й се оплаче, ще изгони чичо ти Цай от стола.
Освен това ще вкараш в неприятности и студента, който ти зае учебника.
А ти вече си тук? Явно гориш от нетърпение да излезеш с мен.
Не си ли подранила малко?
Наистина ли ще ми върнеш учебника, ако изляза с теб?
Да тръгваме в такъв случай! - Интересува те само Хуа Ту Йе.
Обеща ми да не го докладваш. Той само ми помогна.
Ако има проблем, реши го с мен. Него не го закачай!
Излизаш на среща с мен, а говориш за някой друг.
Отношението ти към мъжете е впечатляващо.
Как е възможно да има хора като теб? Ще ти хареса ли да се преструвам?
Какво има?
Сега ли ставаш от сън, че си още по нощница?
Качвай се. От държанието ти днес зависи дали ще си получиш учебника.
Давай! Изпусна го! Връщай се в защита по-бързо!
Блокирай! Бързо! Пас, пас!
Давай!
Бързо, подавай!
По фланга, по-бързо!
На позиция, в защита!
Изтощи ни. Какво му става днес? Кипи от енергия!
Разбирам.
Давай!
Стига, Гуан Си! Не се ли престараваш?
Ставай, Гуан Си!
Тренер, ударих се. Искам почивка.
Благодаря!
Добре ли си?
Щетите по колата се оказаха големи. Още не мога да я оправя.
Не съм имала намерение да ти повредя колата. Просто бях много притеснена.
Освен това дойдох, както ти обещах. Кога ще ми върнеш учебника?
Толкова ли лошо мнение имаш за мен?
Бях искрен, когато те поканих, понеже искам да ти се извиня.
За учебника, за рибата,
за загубеното ти време, за това, че се възползвах от наивността ти.
Съжалявам!
Всъщност няма за какво да ми се извиняваш,
защото едно "извинявай" не може да промени миналото.
Вредите са вече нанесени
и извиненията няма да върнат времето назад, за да заличат стореното.
Но приемам извиненията ти.
Това поне показва, че не си лош човек.
Къде са другите? - Сигурно са отишли на обяд.
Искаш ли да се попързаляш?
Не, не умея.
Аз ще те държа.
Ще опиташ ли сама? Пускам те.
Почакай! - Молиш ме да не те пускам ли?
Гуан Си!
Банално е да накараш по този начин едно момиче да се хване за теб.
Дадеш ли ръка на някого на леда, означава, че му поверяваш живота си.
Обещах да те държа, което означава, че ще те пазя, каквото и да се случи.
Исках да те питам не те ли е страх да тренираш такъв опасен спорт?
Наблюдавала си ме. А аз си мислех, че си гледаш часовника.
Има си някои професионални травми, но на мен ми харесва.
Болката от удара те кара да се чувстваш жив.
През останалото време сякаш съм мъртъв.
Знаеш ли? Веднъж Бах трябвало да свири в двореца.
Завистливи хора повредили инструмента му.
Скъсали всички струни, освен една и зачакали да видят как ще се изложи.
Но той спонтанно импровизирал мелодия само на тази струна.
Това е известната "Въздушна сюита".
Поуката е, че трябва да се пазиш от неискрени хора.
Не. Това ме научи, че независимо от ситуацията, в която попаднеш,
можеш да се измъкнеш с достойнство.
Винаги си спомням за тази история, когато си мисля, че не издържам вече.
Споделих ти тайната си, затова никога не говори повече така.
Затвори очи!
Боклук!
Ту Йе, какво правиш? - Прекрачи границата!
Ту Йе, какво правиш? - Обзаложил се е,
че ще те свали за един ден. - Вярно е.
И доказателството е снимка на целувката ни.
Изтрий я! Чуваш ли? - Иначе какво?
Дай ми телефона. Къде го дяна? Дай ми го!
Ту Йе, подрани.
Не знаеш ли, че и аз се обзаложих? Басът е, че до месец този плейбой
ще се опита да излезе с мен, а до седмица ще ме целуне.
Подценяваш ме. Наистина ли си мислиш, че е толкова лесно да ме измамиш?
Сам потвърди, че умея да се правя на невинна.
Ето защо се обзаложих с приятели, че ако победя,
те ще си купят месечни карти за нашия стол.
Какви ги приказваш? За пари ли си се продала?
Половин ден се караше с мен заради някаква риба
и ми говореше за Бах! Слушала ли си го изобщо?
Кормиш риби и кълцаш лук всеки ден! За нещо особено ли се мислиш?
Да. Поне спечелих някой долар. А ти какво получи?
Предполагам, че няма значение за теб, тъй като и двамата играехме роля.
За мен това е просто контакт "уста в уста".
Нищо не губя. Не е ли така?
Играта свърши. Няма смисъл да продължаваме.
Да вървим!
Лян Му Чен, аз ще определя кога ще свърши играта!
Превод: shae Редакция: hristoang
Eastern Spirit ® 2012